Chauras
Chauras (arab. الخور = al-Ḫawr) – miestas, įsikūręs Persų įlankos pakrantėje, šiaurės Katare, 50 km į šiaurę nuo Dohos, Kataro sostinės. Chauro savivaldybės administracinis centras. Miesto pavadinimas arabiškai reiškia „nedidelė įlanka“. Chauro apylinkėse plyti gausūs naftos ir gamtinių dujų telkiniai, greta įsikūręs pramoninis Ras Lafano miestas. Chaure įsikūręs „Al-Sultan“ paplūdimio viešbutis ir poilsiavietė, rūmai, kurie perdaryti į viešbutį, taip pat modernios ir istorinės mečetės. Pagrindinė miesto pramonės šaka – žvejyba. Apylinkėse driekiasi keletas paplūdimių. Mieste pastatytas al Beito stadionas.